Boro di London

Boro London (Bahasa Inggeris: London borough) merupakan 32 daripada 33 daerah pihak berkuasa tempatan di kawasan pentadbiran London Raya (daerah ke-33 ialah Bandaraya London) dan setiap boro ditadbir oleh majlis boro London. Kesemua boro di London diwujudkan pada waktu yang sama seperti London Raya iaitu pada 1 April 1965 oleh Akta Kerajaan London 1963. 12 daripada boro tersebut merupakan boro London Dalam dan 20 lagi ialah boro London Luar.

Boro-boro London mempunyai jumlah penduduk sekitar 150,000 hingga 300,000 orang. Boro di London Dalam mempunyai bilangan populasi dan keluasan yang lebih kecil tetapi lebih padat berbanding di London Luar. Boro London diwujudkan dengan menggabungkan beberapa kelompok bekas unit kerajaan tempatan. Satu kajian dijalankan di antara 1987 hingga 1992 membawa kepada beberapa perubahan yang agak kecil di sempadan-sempadan boro.

Majlis-majlis boro London menyediakan kebanyakan perkhidmatan kerajaan tempatan, berbeza dengan Pihak Berkuasa London Raya (GLA) yang mempunyai bidang kewenangan yang terhad di seluruh London Raya. Majlis-majlis itu pertama kali dipilih pada 1964 dan bertindak sebagai pihak berkuasa bayangan sehingga 1 April 1965. Setiap boro dibahagikan kepada wad-wad pilihan raya, tertakluk kepada semakan berkala, untuk tujuan memilih canselor. Pilihan raya majlis diadakan setiap empat tahun sekali dengan pilihan raya seterusnya akan diadakan pada 2018.

Senarai boro
Terdapat empat boro yang tidak mempunyai perkataan "Boro London" di dalam nama mereka: Bandaraya Westminster dan boro diraja Kingston upon Thames, Kensington dan Chelsea, dan Greenwich.

Bandaraya London (bukannya boro London)
Bandaraya Westminster
Kensington dan Chelsea
Hammersmith dan Fulham
Wandsworth
Lambeth
Southwark
Tower Hamlets
Hackney
Islington

Camden
Brent
Ealing
Hounslow
Richmond upon Thames
Kingston upon Thames
Merton
Sutton
Croydon
Bromley
Lewisham
Greenwich
Bexley
Havering
Barking dan Dagenham
Redbridge
Newham
Waltham Forest
Haringey
Enfield
Barnet
Harrow
Hillingdon